Title: Idazlana: soldata aurreratzeko eskatu
Course: Ebaluazioa Moodle-n: kalifikazio-liburua, galdetegia eta tailerra

Jarduera honetan bi zeregin burutu behar dituzue:

- Lehenik eta behin, idazlan bat egin behar duzue emandako argibideei jarraituta

- Bigarrenik,  bi ikaskideren idazlanak zuzendu beharko dituzue

IDAZLANA

Soldata Aurreratzeko Eskatu

IVAPen 2. Hizkuntza Eskakizuna

Erakunde batean egiten duzu lan, eta erakunde horrek aukera ematen die langileei soldata-aurrerapena eskatzeko.

Etxean ezusteko bat izan duzu eta obra batzuk egin behar dituzu. Aseguru etxearekin tira-biraka zabiltza eta oraingoz, behintzat, obrak zeuk ordaindu behar dituzu. Noski, ez zenuen horrelakorik espero.

Ondo pentsatu ondoren, eskutitz baten bidez zure nagusiari hiru hilabeteko soldata aurreratzeko eskatuko diozu, arrazoiak emanez.

- Idatz ezazu eskutitz hori.

Idazlan honen egitura hurrengoa izan daiteke:

Data

Euskaltzaindiak gutunetarako hurrengoak gomendatzen ditu.

- Santurtzin, 2011ko urtarrilaren 12an
- Santurtzi, 2011ko urtarrilaren 2a

Agurra

Zeure nagusiari idatzi behar diozu; beraz, badakizu gizona ala emakumea den. Hortaz sexoa adieraz ezazu agurrean hurrengo bien artean bat aukeratuz:

- Jaun hori:
- Andre hori:

Hasiera

Aurkeztu zeure burua (nor zara, zein lanpustu duzu) eta azaldu laburrean zertarako idazten duzun (soldata-aurrerapena eskatu nahi duzu).

Garapena

Deskribatu arazoa

- Etxean ezusteko bat izan duzu eta obra batzuk egin behar dituzu. Ez zenuen horrelakorik espero eta dirua behar duzu. Koherentzia zaindu: Irakurleak arazoa ulertzeko behar beste datu eman behar duzu, ez besterik, baina ez gutxiagorik ere. Ez eman interesik gabeko daturik.

Eskaera egin

- Hiru hilabeteko soldata aurreratzeko eskatuko diozu

Bukaera

Adibidez:

- Nire eskaera onartuko duzulakoan, agur

- Zure erantzunaren zain, adi-adi agurtzen zaitut.

- Irakur ezazu arretaz ikaskideen idazlanak

- Errepara iezaiezu hiru alderdi hauei: koherentzia, kohesioa eta gramatikaltasuna

Assessment form: Koherentzia: ideien antolamendua

- Informazio ezaguna eta informazio berria modu progresiboan agertzen al da?

- Paragrafo argiak al ditu? Egokiak al dira? Ideia nagusi bana al daramate?

- Egitura egokia al da?

- Zer azaldu nahi zuen kontuan hartuta, testu-mota egokia aukeratu al du egileak?

Assessment form: Kohesioa: lotura linguistikoak

- Hitz errepikarik ba al da? Sinonimoak, izenordeak... egoki erabiltzen al ditu?

- Lokailu eta testu-antolatzaileek laguntzen al dute egitura eta mezua argiago ikusten?

- Puntuazio egokia ote darabil?

Assessment form: Gramatikaltasuna: zuzentasun linguistikoa

- Ba al da gramatika-errore larririk?

- Ba al da ortgorafia-errorerik?